Yonne (departement)

Yonne () er et fransk departement i regionen Bourgogne. Hovedbyen er Auxerre, og departementet har 333.221 indbyggere (1999). Det er gennemskåret fra syd til nord af floden, der har givet departementet sit navn: Yonne. Denne er en biflod til Seinen, som den løber sammen med ved Montereau-Fault-Yonne (Seine-et-Marne). Det franske nationale institut for statistik og postvæsnet har givet departementet nummer 89. Indbyggerne kaldes Icaunais og Icaunaises.

Yonne er et af landets attraktive departementer, hvor der er flere tilflyttere end fraflyttere. Denne attraktivitet gør departementet til et af de mest dynamiske i Bourgogne med en årlig stigning i befolkningstallet på 0,41%.

Der er cirka  indbyggere i departmentet, hvillket gør det til det tredjestørste i Bourgogne. I hovedstaden bor der omkrig  i selve kommunen og  i storkommunen.

Navn og etymologi 
« Ica-Ona » eller « Icauna » er det prælatinske navn for floden Yonne. I det 2. århundrede kaldes Yonne Icauna eller Ica-ona, i hvilket navn man finder det prækeltiske ic- eller ica- efterfulgt af suffikset -onna, som formentlig betyder vand. Menneskerne omkring floden har tidligt set at floden giver gode muligheder for handel, men også at den kan være et lunefuldt bekendtskab, derfor har man tidligt tilbedt den i religiøs kontekst og flodguden Ica-Onna er derved opstået.

Histoire 
Departementet var fra 1771 og frem til revolutionen ejet af onklen til Louis XVI, François-Xavier de Saxe. Yonne blev oprettet ved lov af 22. december 1789 ved at tage dele af provinserne Bourgogne, Champagne og Orléanais.

Geografi 

Yonne er en del af regionen Bourgogne og grænser op til de andre departementer Aube, Côte-d'Or, Nièvre, Loiret og Seine-et-Marne. Departementet dækker områderne Puisaye (som er et bocagelandskab over en undergrund af ler) og Forterre (som er åbne landskaber over en kalkundergrund).

Auxerre er den største by i departementet med omkring  indbyggere, herefter følger Sens ( indbyggere) og Joigny ( indbyggere).

Klima 
Klimaet i Yonne er kendetegnet ved at være et fastlandsklima, hvor man ser store temperaturudsving, med varme somre og kolde vintre. Under hedebølgen i Frankrig i 2003, oplevede man i Auxerre den højest målte temperatur med 41 °C.

Der er dog lokale forskelle, således kan der være store forskelle i mikroklimaet i nord, syd øst og vest. I området omkrig Auxerre er det ofte tørt og varmt, mens det i Morvan er anderledes køligt og fugtigt.

Om vinteren ser man ofte snedækkede landskaber..

Transport 
Departementet ligger godt , når det kommer til transport. Motorvejen A6 gennemskærer departementet og har bl.a. afkørsler ved Auxerre, Sens og Avallon. Motorvejen A19 løber sammen med A5 nær Sens.

Lufttrafikken varetages primært fra lufthavnen Auxerre-Branches, men er begrænset dels af kundeunderlaget og dels af nærheden til Paris' lufthavne.

Stationerne Auxerre-Saint-Gervais, Laroche - Migennes og Sens er de vigtigste knudepunkter for togtrafikken. Der er hver dag regelmæssig togforbindelse mellem Paris Bercy og Auxerre. De fleste af togene har endestation på enten Avallon eller Clamecy.

For at lette flodtransporten på Yonne har man indrettet en flodhavn i Gron, som gør det muligt at omlade alle former for gods mellem flod og vej.

Demografi 
Indbyggerne i Yonne kaldes Icaunais.

Mellem 1999 og 2007, er der kommet mere end  flere indbyggere i departementet.

Ifølge folketællingen 1. januar 2008, var 12,4% af boligmassen optaget af folk, der ikke boede fast i departementet.

Kultur 

En stor del af Yonne består af den nedre del af Bourgogne  (Auxerrois, Tonnerrois, Chablisien) og af den nordlige del af Morvan og her taler man bourguignon-morvandeau, som er en dialekt af langue d'oïl, men som tales i forskellige varianter. I den del af departementet, hvor man ikke taler bourguignon-morvandeau, tales der champenois eller den dialekt man taler i Centre.

Puisaye-Forterre festivalen er en række klassiske musikfestivaler, der har fundet sted hvert år i anden halvdel af august siden 2003 i Puisaye-Forterre, i 15 kommuner i departementerne Yonne, Nièvre og Loiret.

Turisme 

I Yonne er det muligt at udforske ruiner, historiske monumenter og museer, kendte vinmarker (Chablis, Irancy) og kulinariske specialiteter, ligesom der er de store naturregioner som Boutissaint, i hjertet af Puisaye, og en del af Parc naturel régional du Morvan, som også strækker sig ind i Côte-d'Or og i Nièvre.

De bedst kendte steder er sådanne som: katedralen og museerne i Sens (katedralens skatte overgåes kun af Sainte-Foy-de-Conques, og indeholder specielt Thomas Beckets alterklæder), abbediet Saint-Germain i Auxerre, Vézelay-højen, det middelalderlige arbejdssted i Guédelon, slottene Saint-Fargeau, Ancy-le-Franc, Maulnes, og grotterne ved Arcy-sur-Cure hvor man dels kan finde geologiske særheder og dels se hulemalerier.

Diverse

Personer med tilknytning til departementet

Født i Yonne 

 1633 : Vauban i Saint-Léger-Vauban
 1656 : René Lepage de Sainte-Claire i Ouanne
 1713 : Jacques-Germain Soufflot i Irancy
 1717 : Jacob-Nicolas Moreau i Saint-Florentin
 1734 : Rétif de la Bretonne i Sacy
 1768 : Joseph Fourier i Auxerre
 1770 : Louis Nicolas Davout i Annoux
 1817 : Pierre Larousse i Toucy
 1833 : Paul Bert i Auxerre
 1860 : Paulin Méry i Villiers-sur-Tholon
 1869 : abbed Ernest Deschamps i Villiers-sur-Tholon
 1873 : Colette i Saint-Sauveur-en-Puisaye
 1883 : Marie Noël i Auxerre
 1884 : Saturnin Fabre i Sens
 1897 : Le docteur Petiot i Auxerre
 1902 : Marcel Aymé i Joigny
 1920 : Roger Rocher
 1932 : Jean-Paul Rappeneau i Auxerre
 1934 : Émile Louis i Pontigny
 1941 : Hélène Manesse i Montréal
 1943 : Marc Meneau i Avallon
 1953 : Isabelle Alonso i Auxerre
 1983 : Bacary Sagna i Sens
 1984 : Florian Fritz i Sens
 1984 : Bérengère Schuh i Auxerre
 1987 : Clément Chantôme i Sens
 1987 : Chris Malonga i Sens

Tilflyttet eller bor i Yonne 

 Émile Louis
 Brennos i Sens
 Maximilien de Béthune på château de Bontin i Les Ormes
 Stéphane Mallarmé i Sens
 Jean d'Ormesson i Saint-Fargeau
 Guy Roux i Auxerre
 France Gall i Toucy
 Julien Clerc og Miou-Miou i Parly
 Roland Giraud i Sens
 Garry Kasparov i Auxerre
 Frédéric Demontfaucon i Avallon
 Leslie Caron i Villeneuve sur Yonne
 Robert Dhéry i Héry
 Guillaume-Joseph Roussel dit Cadet Rousselle i Auxerre
 Jacques Lacarrière i Sacy
 Pierre Cao i Auxerre
 Élodie Frégé i Treigny

De døde i Yonne 
 1242 : Saint Edme begravet i Pontigny
 1865 : Jean-Roch Coignet i Auxerre
 1960 : Albert Camus, døde i et biluheld tæt ved Petit Villeblevin

Noter

Kilder

Bibliografi

Eksterne henvisninger 
 
 Præfekturet 
 Département de l’Yonne: Les Comptes des Communes et des groupements i fiscalité propre 
 Departementsrådets hjemmeside 
 Departementets arkiver  

 

Departementer i Frankrig